Държавен вестник, бр. 60, 2022 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  60
(2) В случаите, когато служител, работещ 
на смени, ползва отпуск за временна нерабо-
тоспособност, за бременност, раждане и при 
осиновяване на дете до 5-годишна възраст, 
който обхваща цял календарен месец, в графи-
ка му по чл. 12, ал. 1 не се планират работни 
смени, а се вписва видът отпуск.
Чл. 14. (1) При разпределяне на работните 
смени или дежурствата на държавните слу-
жители се осигурява не по-малко от 12 часа 
непрекъсната междудневна почивка.
(2) Държавните служители на подневно 
отчитане на работното време имат право на 
непрекъсната седмична почивка в размер 
два последователни дни, от които единият 
е поначало в събота или неделя, като им се 
осигурява най-малко 48 часа непрекъсната 
седмична почивка.
(3) За държавните служители, работещи 
на смени, непрекъснатата седмична почивка 
е не по-малко от 36 часа.
(4) По изключение при разместване на ин-
дивидуалните смени или дежурства се допуска 
непрекъснатата седмична почивка да бъде в 
намален размер, но не по-малко от 24 часа.
(5) При нарушена 12-часова непрекъсната 
междудневна почивка или на непрекъсната 
седмична почивка по ал. 2 и 3 след приключ-
ване на положения труд извън редовното 
работно време на служителя се осигурява 
не по-малко от 12 часа непрекъсната меж-
дудневна почивка или 36 часа непрекъсната 
седмична почивка.
(6) В случаите по ал. 5 в заповедта за 
полагане на труд извън редовното работно 
време или с отделна заповед на ръководителя, 
издаващ заповедта по чл. 17, ал. 1, изрично 
се посочват дата и час за явяване на работа.
Чл. 15. (1) Максималната продължител-
ност на времето на разположение не може 
да превишава:
1. общо за един календарен месец – 100 часа;
2. през почивни дни – 24 часа.
(2) На държавния служител не може да се 
възлага да бъде на разположение или на де-
журство в два последователни календарни дни.
(3) Разпоредбите на ал. 1 и 2 не се при-
лагат за държавните служители от дирекция 
„Специални операции и борба с тероризма“ 
към ГДЖСОБТ при изпълнение на законоус-
тановените дейности.
(4) Разпоредбите на ал. 1 и 2 по отношение 
времето на разположение не се прилагат за 
държавните служители на Главна дирекция 
„Пожарна безопасност и защита на населени-
ето“ и на областните дирекции на МВР при 
изпълнение на законоустановените дейности 
при бедствие по смисъла на Закона за защита 
при бедствия.
Чл. 16. Държавните служители, командиро-
вани за изпълнение на служебни задължения, 
спазват работното време на структурата или 
звеното, в която/което са командировани.
Раздел IV
Полагане на труд извън редовното работно 
време
Чл. 17. (1) Държавните служители изпъл-
няват служебните си задължения извън ре-
довното работно време въз основа на заповед 
за полагане на труд извън редовното работно 
време, издадена от ръководителя по чл. 9 или 
оправомощено от него длъжностно лице с 
ръководни функции.
(2) Заповедта за полагане на труд извън 
редовното работно време се издава за всеки 
конкретен случай не по-рано от пет работ-
ни дни преди полагането на труда и в нея 
се посочват конкретните задачи, които ще 
бъдат изпълнявани по време на полагането 
на труда.
(3) В случаите, когато на служител е раз-
поредено да положи труд извън редовното 
работно време по време на разположение, в 
заповедта по ал. 2 се посочват номерът на 
заповедта за времето на разположение, дата и 
час на уведомяване и явяване на служителя.
Чл. 18. Заповедите за полагане на труд 
извън редовното работно време от ръково-
дителите на структури по чл. 37 от ЗМВР се 
издават от:
1. министъра на вътрешните работи – за 
главния секретар на МВР, заместник главния 
секретар на МВР и ръководителите на струк-
турите на пряко подчинение на министъра на 
вътрешните работи;
2. главния секретар на МВР – за ръководи-
телите на структурите на пряко подчинение 
на главния секретар на МВР;
3. заместник-министър на вътрешните 
работи съгласно определения му ресор – за 
останалите ръководители на структури по 
чл. 37 от ЗМВР.
Чл. 19. В случаите, когато поради неот-
ложност полагането на труд извън редовното 
работно време е разпоредено устно, заповедта 
по чл. 17 и 18 се издава в първия работен ден, 
следващ деня, в който е положен трудът. По 
изключение срокът за издаване на заповедта 
може да бъде удължен, но не повече от 5 
работни дни от деня на полагане на труда.
Чл. 20. (1) По изключение се разрешава 
полагане на извънреден труд над ограни-
ченията по чл. 2, ал. 2 само след изрично 
писмено съгласие на държавния служител за 
всеки конкретен случай и при спазване на 
регламентираните почивки.
(2) Съгласието по ал. 1 се прави в писме-
на форма и се регистрира в деловодството 
на съответната структура по установения за 
това в МВР ред, но не по-късно от началото 
на неговото полагане.
(3) Недаването на съгласие не е основание 
за търсене на дисциплинарна отговорност 
спрямо държавния служител.